Το "**Gangnam Style**" (Κορεάτικα:강남스타일) είναι ένα single K-pop από τον Νοτιοκορεάτη μουσικό PSY. Το κομμάτι κυκλοφόρησε τον Ιούλιο του 2012 ως το πρώτο single του έκτου ηχογραφημένου του δίσκου με τίτλο *PSY 6 (Six Rules), Part 1*, και ξεκίνησε από την θέση 1 του Gaon Chart της Νότιας Κορέας. Στις 21 Δεκεμβρίου 2012, σε ώρα περίπου 15:50 UTC, το "Gangnam Style" έγινε το πρώτο διαδικτυακό βίντεο που να φτάσει το δισεκατομμύριο θεάσεις στο Internet. Μέχρι τo Νοέμβριο του 2016, το μουσικό βίντεο είχε θεαθεί πάνω από 2,5 δισεκατομμύρια φορές στο YouTube, και αποτελεί το βίντεο με τις περισσότερες θεάσεις της συγκεκριμένης ιστοσελίδας αφού ξεπέρασε το single του Τζάστιν Μπίμπερ, "Baby".

Η φράση "Gangnam Style" είναι κορεάτικος νεολογισμός που αναφέρεται σε ένα *lifestyle*, το οποίο είναι συνδεδεμένο με την συνοικία Γκάνγκναμ της Σεούλ. Το κομμάτι και το μουσικό βίντεο που το συνοδεύει έγιναν *viral* τον Αύγουστο του 2012 και έχουν επηρεάσει την λαϊκή κουλτούρα σε παγκόσμιο επίπεδο έκτοτε, και τον Αύγουστο του 2012 είχε γίνει επίσης ηχογράφηση του τραγουδιού με την τραγουδίστρια Hyuna. Το "Gangnam Style" έχει λάβει από θετικές έως αποθεωτικές κριτικές, με ιδιαίτερη μνεία να γίνεται στον ρυθμό του και στις κωμικές χορευτικές κινήσεις του PSY (οι οποίες έγιναν από μόνες τους φαινόμενο) στο μουσικό βίντεο και στη διάρκεια ζωντανών εμφανίσεων ανά τον κόσμο. Τον Σεπτέμβριο του 2012, το "Gangnam Style" αναγνωρίστηκε από τα *Guinness World Records* ως το κομμάτι με τα περισσότερα "like" στο YouTube. Στη συνέχεια, κέρδισε το βραβείο του Καλύτερου Βίντεο στα MTV Europe Music Awards, τα οποία έλαβαν χώρα αργότερα το ίδιο έτος. Αποτέλεσε πηγή βίντεο παρωδιών και αντιδράσεων από αρκετό κόσμο, σε ατομικό αλλά και σε επίπεδο ομάδων και οργανώσεων, ενώ ενέπνευσε επίσης dance mobs στο Παρίσι, την Ρώμη, και το Μιλάνο, με δεκάδες χιλιάδες συμμετεχόντων στο καθένα. Την παραμονή της Πρωτοχρονιάς του 2013, περισσότερα από ένα εκατομμύρια άτομα παρακολούθησαν μια ζωντανή επίδειξη του "Gangnam Style" στην Times Square της Νέας Υόρκης, όπου εμφανίστηκαν ο PSY και ο ράπερ MC Hammer, καθώς και μία εμπρός στην Πύλη του Βρανδεμβούργου στο Βερολίνο.Μέχρι σήμερα (Οκτώβριος 2016) έχουν δημιουργηθεί δεκάδες χιλιάδες παραλλαγές του στο διαδίκτυο. 

Μέχρι το τέλος του 2012, το κομμάτι είχε φτάσει στην κορυφή των μουσικών charts σε περισσότερες από 30 χώρες συμπεριλαμβανομένων των Αυστραλία, Καναδά, Γαλλία, Γερμανία, Ιταλία, Ρωσία, Ισπανία, και Ηνωμένο Βασίλειο. Αν και έγινε δεχτό στην Ιαπωνία με κάποια "παγωμάρα", το "Gangnam Style" έφτασε στην κορυφή της download list Baidu 500 στην Κίνα και χαρακτηρίστηκε από τον ελεγχόμενο από το Κράτος Τύπο ως έχων "θεϊκή μελωδία."

Καθώς το κομμάτι συνέχισε να κερδίζει τάχιστα δημοφιλία και παρουσία, οι χαρακτηριστικές του χορευτικές κινήσεις δοκιμάστηκαν από πολλούς σημαντικούς πολιτικού ηγέτες όπως ο Βρετανός Πρωθυπουργός Ντέιβιντ Κάμερον, ο Πρόεδρος των ΗΠΑ Μπάρακ Ομπάμα, και Γενικός Γραμματέας των Ηνωμένων Εθνών Μπαν Κι-Μουν, ο οποίος το χαιρέτησε ως "μια δύναμη για την παγκόσμια ειρήνη".
Η επιρροή του στον πολιτικό ακτιβισμό αποτυπώθηκε στην ταινία μικρού μήκους *Gangnam for Freedom*, την οποία παρήγαγε ο Βρετανός γλύπτης Ανίς Καπούρ ώστε να υπερασπιστεί την ελευθερία του λόγου με την υποστήριξη πολλών οργανώσεων προστασίας των ανθρωπίνων δικαιωμάτων, όπως η Index on Censorship και η Διεθνής Αμνηστία. Σύμφωνα με πηγές από τα Ηνωμένα Έθνη, ο PSY έχει προκαλέσει "παγκόσμια αίσθηση" με το κομμάτι του "Gangnam Style".

Παραπομπές
----------

1. ↑  Fisher, Max. «Visual music: How 'Gangnam Style' exploited K-pop's secret strength and overcame its biggest weakness». *The Washington Post*. Ανακτήθηκε στις 11 Νοεμβρίου 2012.
2. ↑  Cochrane, Greg. «Gangnam Style the UK's first K-pop number one». BBC. Ανακτήθηκε στις 11 Νοεμβρίου 2012.
3. ↑  (2012) Album notes for *Gangnam Style* by Psy. Universal Republic.
4. ↑  Gruger, William. «PSY's 'Gangnam Style' Video Hits 1 Billion Views, Unprecedented Milestone». *Billboard*. Ανακτήθηκε στις 21 Δεκεμβρίου 2012.
5. ↑  officialpsy (8 Νοεμβρίου 2012). «PSY – GANGNAM STYLE (강남스타일) M/V» (YouTube).
6. ↑  «'Gangnam Style' holds guinness world record for most 'liked' video in youtube history». *Guinness World Records*. 20 Σεπτεμβρίου 2012. Ανακτήθηκε στις 12 Σεπτεμβρίου 2012.
7. ↑  «MTV 2012 MTV EMA Winners». MTV. Αρχειοθετήθηκε από το πρωτότυπο στις 11 Νοεμβρίου 2012. Ανακτήθηκε στις 11 Νοεμβρίου 2012.
8. ↑  Kukil Bora (1 Ιανουαρίου 2013). «New Year's Eve 2013 Times Square Photos: Psy's 'Gangnam Style,' Ryan Seacrest And Thousands Of Colorful New Yorkers». © Copyright 2013 The International Business Times Inc. All Rights Reserved. Ανακτήθηκε στις 13 Ιανουαρίου 2013.
9. ↑  «Gangnam Style: Eine Million Menschen feiern am Brandenburger Tor» (στα German). Augsburger Allgemeine. Ανακτήθηκε στις 1 Ιανουαρίου 2013. CS1 maint: Μη αναγνωρίσιμη γλώσσα (link)
10. ↑  «洛阳版"神曲"《江南style》走红 演员全是网友» (στα Chinese). Xinhua News Agency. Αρχειοθετήθηκε από το πρωτότυπο στις 2012-11-10.. Ανακτήθηκε στις 26 Οκτωβρίου 2012.
11. ↑  «Psy《江南style》公告牌排名第11 "马舞"蔓延全球» (στα Chinese). *People's Daily*. 20 Σεπτεμβρίου 2012. Αρχειοθετήθηκε από το πρωτότυπο στις 2012-11-10.. Ανακτήθηκε στις 25 Σεπτεμβρίου 2012.
12. ↑  «Psy brings Gangnam Style to Oz». *Channel V Australia*. Αρχειοθετήθηκε από το πρωτότυπο στις 14 Δεκεμβρίου 2013. Ανακτήθηκε στις 26 Οκτωβρίου 2012.
13. ↑  Davies, Lizzy. «Rapper Psy brings Gangnam Style horseplay to United Nations». *The Guardian*. Ανακτήθηκε στις 24 Οκτωβρίου 2012.
14. ↑  «Anish Kapoor's Gangnam style youtube film for Ai WeiWei». Amnesty International UK. Αρχειοθετήθηκε από το πρωτότυπο στις 30 Νοεμβρίου 2012. Ανακτήθηκε στις 10 Μαρτίου 2013.
15. ↑  «From Korean pop music to skydiving to Earth – not-your-typical diplomatic meetings for UN Secretary-General». United Nations. Ανακτήθηκε στις 7 Νοεμβρίου 2012.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Gangnam Style** |